مجموعة من مؤسسات الدولة متورطة بشكل كبير فلعبة هاك وارا، وكالة ديال التواصل دايرة جمعية وجالسة كتجمع بيها لفلوس ديال الدعم العمومي من عند مجموعة من المؤسسات من بينها بلدية الناظور والمجلس الاقليمي والعمالة ووكالة مارتشيكا ميد ووكالة تنمية الاقاليم الشرقية. ورغم أن الحكومة كانت منعات على مؤسسات الدولة يعطيو الدعم للجمعيات لي كتخدم فالانتخابات أو كتدعم شي مرشح فإن هاد المؤسسات لقاو الطريقة كيفاش يتحايلو. مؤسس هاد الجمعية لي هي جمعية الشباب المتوسطي لي كتنظم مهرجان الشرق للضحك هو مالك وكالة ديال التواصل لي كتنظم هي اصلا المهرجان، وحتى لا تكون هناك حالة تنافي في حصوله على الدعم بالاضافة إلى إزالة شبهة الانتخابات السيد كان قدم إستقالتو من الجمعية لي أسسها قبل أزيد من ثمان سنوات، ولكن هو لي كيطلب الدعم وكيستغل علاقتو مع سعيدة ماهر فوكالة تنمية الاقاليم الشرقية بالاضافة إلى علاقته مع مديرة وكالة مارتشيكا “مراد” باش يدوزو ليه الدعم ورغم أنهم عارفينو هو المسؤول من الخلف على الجمعية وهو مالك شركة التواصل كيدوزو ليه فلوس الدعم، حقاش أصلا الناس لي كاينين فالجمعية خدامين معاه. من جهة الانتخابات، مول نفس الشركة هو لي كيخدم الحملة ديال السياسيين وهادشي عادي، لكن مصادر “كود” تقول أن مالك الشركة التواصل صرح سابقا بأن المجلس الاقليمي سيمده بمنحة وسيدعمه في المهرجان حقاش حتى المهرجان غيدعم بطريقة غير مباشرة رئيس المجلس الاقليمي، لي كانت شركة التواصل هي لي خدمات ليه الحملة الانتخابية خلال الانتخابات السابقة. المصادر ذاتها زادت أن المهرجان ديال الضحك هو واجهة لعملية دوزلي ندوزليك بالمال العمومي، مشيرة أن المهرجان مامخدومش اصلا مزيان ونفس الوجوه لي دارت الكوميديا العام الفايت هي نفسها لي جابوها هاد العام. 
ها الدعم العمومي فين كيمشي. مول وكالة تواصل أسس جمعية وقدم إستقالتو منها باش تعطيه مؤسسات الدولة لفلوس وها المؤسسات لي متورطة